Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel: Jatkamme taistelua Hamasia vastaan, -
kunnes kaikki tavoitteet on saavutettu.
Yhdysvaltain ulkoministeriö määrittelee uudelleen -
Iranin jemeniläisen välikäden, -
huthien Ansar Allahin terroristijärjestöksi.
Iran väittää liittolaistensa lopettavan vihollisuudet Israelia vastaan, -
jos Israel lopettaa sodan Hamasia vastaan.
Vaikka Israelia painostetaan lopettamaan sotatoimet Gazassa, -
se aikoo määrätietoisesti saavuttaa -
kaikki Gazan ja eritoten Hamasin suhteen asettamansa tavoitteet.
Pääministeri Benjamin Netanjahu -
vieraili Israelin ilmavoimien Netavimin lentotukikohdassa.
Hän sai siellä kattavan operatiivisen selonteon.
Vierailunsa aikana Netanjahu alle- viivasi Israelin yksiselitteistä kantaa.
Sota jatkuu loppuun asti, kunnes kaikki tavoitteet on saavutettu:
panttivangit vapautettu, Hamas eliminoitu -
sekä varmistettu, että Gazasta ei enää koskaan uhata Israelia.
Tämä asia on syytä ymmärtää:
me jatkamme taistelua maalla, merellä ja ilmassa -
täydelliseen voittoon asti.
Netanjahun tavoin myös puolustus- ministeri Joav Gallant painotti, -
että Israel aikoo saavuttaa kaikki sodalle asetetut tavoitteet.
Vieraillessaan Israelin laivaston Shayetet 13 -erikoisjoukkojen luona -
Gallant korosti, että Hamasin sotilaallista painostusta -
tulee jatkaa niin kauan, että avautuu mahdollisuus -
tuoda loput 136 Hamasin käsissä olevaa panttivankia takaisin Israeliin.
Jatkamme taistelemista voittoon asti -
― ei voiton kynnykselle tai likimain voittoon, -
vaan aina siihen asti, että Hamasilta on viety -
kaikki sen sotilaalliset ja hallinnolliset kyvyt Gazassa.
Sama koskee panttivankeja. Meillä ei ole oikeutta lopettaa taistelemista -
niin kauan kuin panttivankeja on Gazassa.
Sotilaallinen painostus on ainoa keino saada panttivangit vapaaksi.
Hamas ymmärtää yhden asian:
jos siltä halutaan jotain, sille pitää myös antaa jotain.
Ainoa asia, joka sille voidaan antaa, on se, mitä siltä on viety.
Siltä voidaan viedä henki, keinot ja toimintarauha.
Nämä seikat siltä on vietävissä. Muu on vielä epäselvää.
Eli mitä voimakkaampaa -
ja korkeamman intensiteetin operaatiota suoritamme, -
sitä kivuliaampaa ja tuhoisampaa iskua se tietää Hamasille.
Tällä tavoin on mahdollista saavuttaa tuloksia.
Israelin puolustusvoimat (IDF) jatkaa operoimista Gazassa, -
joskin pienennetyllä kapasiteetilla.
Gazassa operoi tällä hetkellä kolme divisioonaa. Yksi divisioona taistelee -
Gazan pohjoisosassa ja suorittaa alueella terrorismintorjuntaa.
Pohjois-Gazaan jäi vielä jonkin verran terrorielementtejä jäljelle, -
vaikka IDF onnistuikin tuhoamaan terrori-infrastruktuuria kattavasti.
Toinen divisioona pitää hallussaan -
Pohjois- ja Etelä-Gazan välistä käytävää ja operoi siis Keski-Gazassa.
Kolmas divisioona taistelee täydessä vahvuudessaan Khan Yunisin alueella.
Alueella käydään taisteluja.
Viime yönä Gazan keskiosasta ammuttiin raketti kohti Netivotia.
Pian sen jälkeen laskuvarjojääkärit saapuivat operoimaan alueelle.
He paikansivat ja tuhosivat 30 maan alle kätkettyä raketinheitintä.
Ne oli varustettu useilla käyttövalmiilla raketeilla.
Joukkomme ovat valmiit suorittamaan tällaisia operaatioita -
aina kun uhkia ilmenee. Jatkamme operoimista tällä tavalla kaiken aikaa.
Amiraali Hagari kertoi IDF:n vieneen onnistuneesti päätökseen operaation,
jonka tavoitteena oli vahingoittaa -
Hamasin asetuotanto- infrastruktuuria Keski-Gazassa.
Olemme saaneet tuhottua Hamasin Keski-Gazan prikaatin infrastruktuurin,
jota käytettiin aseiden valmistukseen. Tähän infrastruktuuriin kuului mm. -
asepajoja ja -tehtaita sekä maan pinnalla että alla.
Ne olivat Hamasin suorituskyvyn kannalta keskeisiä kohteita.
Niistä toimitettiin aseita ja raketteja kaikkialle Gazaan.
Infrastruktuurin tuhoaminen vei aikaa johtuen sen monimutkaisuudesta -
sekä terroristeja vastaan käytyjen taistelujen haasteellisuudesta.
Kohde oli mahdollista tuhota ainoastaan maaoperaatiolla.
Khan Yunisin seutu Etelä-Gazassa on ainoa alue Gazassa, -
jossa IDF operoi edelleen korkealla intensiteetillä.
Hamasin johdon ja mahdollisesti myös jäljellä olevien 136 panttivangin -
uskotaan olevan alueella.
Khan Yunisin alueella operoiva divisioona toimii vahvimmilla joukoilla.
Divisioona on laajentanut hyökkäystään itäisestä Khan Yunisista
toiselle Hamasin hallintoalueelle eli eteläiseen Khan Yunisiin.
Kuluneen vuorokauden aikana alueella on käyty kovia taisteluja.
Valitettavasti uhrejakin on tullut.
Joukkomme ovat surmanneet yhdessä päivässä yli 30 terroristia.
Khan Yunisissa on käynnissä maanalainen operaatio, -
jonka tavoitteena on paikantaa ja tuhota maan alle rakennettu labyrintti.
Tämäkin operaatio vie aikaa, -
sillä meidän on huolehdittava joukkojemme turvallisuudesta.
On huomioitava myös panttivankien turvallisuus, -
sillä heitäkin saattaa olla yhä tuolla alueella.
USA:n ulkoministeriö toi julki toiveensa konfliktin päättymisestä.
Samalla se korosti, että USA tukee Israelin oikeutettuja pyrkimyksiä -
saavuttaa tavoitteet, joita Israel on asettanut sodalle Hamasia vastaan.
Haluamme, että tämä konflikti päättyy mahdollisimman pian.
Siihen tulee kuitenkin löytyä kestävä ratkaisu, -
jonka jälkeen Hamas ei voi tehdä enää terrori-iskuja Israeliin.
Israel, kuten mikään muukaan maa, ei voi hyväksyä terrori-iskuja alueelleen.
Tämän konfliktin on loputtava siten, että 7.10. ei voi enää koskaan toistua.
Ulkoministeriön tiedottaja korosti, että USA jatkaa ponnisteluja estääkseen -
Irania ja sen välikäsiä laajentamasta sotaa koko Lähi-idän alueelle.
Aseellista toimintaa on ollut 7.10. lähtien, -
siis myös Israelin Gazan-kampanjan ohella.
Nyt pyrimme kaikin tavoin estämään sen, -
ja tämä oli myös ulkoministerin viime viikon Lähi-idän-vierailun tavoite,
ettei alueella syty täysimittainen sota. Toistaiseksi tässä on onnistuttu, -
mutta toimet laajemman sodan estämiseksi jatkuvat kaiken aikaa.
Tiedottaja Miller kommentoi myös -
Iranin jatkuvia yrityksiä häiritä Punaisenmeren laivaliikennettä -
huthien hallitseman jemeniläisen välikätensä Ansar Allahin avulla.
Tämän johdosta USA:n ulkoministeri Antony Blinken -
määritteli Ansar Allahin uudelleen terroristijärjestöksi.
Ulkoministeri ilmoitti tänään, -
että huthit luokitellaan terroristijärjestöksi 16.2. alkaen, -
koska järjestö uhkaa Yhdysvaltain turvallisuutta.
Marraskuusta alkaen huthit ovat tehneet -
useita ohjus- ja lennokki-iskuja -
kauppalaivoja sekä USA:n ja kumppaneiden aluksia vastaan, -
jotka turvaavat liikennöintiä Punaisellamerellä.
Nämä iskut vaarantavat merenkävijöiden turvallisuuden -
ja häiritsevät merenkulun vapautta.
USA on tehnyt kumppaneidensa kanssa jo viikkojen ajan selväksi, -
että iskut eivät voi jäädä seurauksitta. Terroristiluokitus -
on jatkoa toimillemme huthien saattamiseksi vastuuseen teoistaan.
Iranin jemeniläisvälikäsi Ansar Allah ilmaisi halveksuntansa -
Bidenin hallinnon tekemää terroristiluokitusta kohtaan.
Järjestö väitti päätöksen osoittavan, että USA on Israelin liittolainen -
ja että se johtui siitä, -
että Britannian ja USA:n yhteisisku hutheja vastaan -
ei tuottanut toivottua tulosta.
Päätös tehtiin sen jälkeen, kun Britannia ja USA eivät onnistuneet -
taivuttamaan hyökkäyksellään Jemeniä luopumaan kannastaan.
Sama kohtalo on myös -
päätöksellä luokitella Ansar Allah terrorijärjestöksi.
Tämä ei ole ensimmäinen kerta, -
kun Ansar Allah laitetaan terroristilistalle.
USA käyttää terroristiluokitusta -
kiristääkseen jokaista, joka vastustaa sen toimia -
ja sen antamaa tukea sodalle Gazassa.
Sitten Sveitsin Davosiin.
Iranin ulkoministeri Hossein Amir-Abdollahian väitti, -
että Ansar Allahin iskut kymmeniä kauppalaivoja vastaan, -
jotka edustavat noin 50 eri maata, kytkeytyvät Gazan sotaan.
Hänen mukaansa Iranin välikädet lopettaisivat -
provosoimattomat hyökkäyksensä Israelia ja muita maita kohtaan -
vasta sitten, kun Israel lopettaa sodan ja sallii Hamasin selviytyä hengissä.
Iran suhtautuu erittäin vakavasti -
merirahtiliikenteen turvallisuuteen ja merenkulun vapauteen.
Tämä on myös Jemenin näkökanta.
Mutta Punaisenmeren turvallisuus- tilanne kytkeytyy Gazan tilanteeseen.
Kaikki joutuvat kärsimään, -
ellei Israelin suorittamaa kansan- murhaa Gazassa saada pysäytettyä -
ja rintamalinjoja rauhoitettua.
Kansanmurhan lopettaminen Gazassa voi johtaa konfliktien loppumiseen -
myös eteläisessä Libanonissa sekä Israelin hallinnon pohjoisosissa.
Kiitos seurasta.
Rukoillaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen